**הסכם מתן פטור על-ידי דוגמנית**

ברוכה הבאה ותודה על השתתפות בצילומים של חכמת נשים!

חכמת נשים (ע.ר.), עמותה רשומה מס. 58-0646933 (**"העמותה"**) הינה עמותה רשומה כדין שנוסדה בישראל, אשר מקדמת חיים יהודיים באמצעות שימוש בפעילות שורשית במגוון של פרויקטים, לרבות מאגר צילומים זה של חיים יהודיים, על מנת לציין את העצמת הנשים והתנועה כנגד מגמות פוגעניות וממדרות בתוך הקהילה האורתודוקסית.

באמצעות לחיצה על כפתור "אני מסכימה" להלן, הנך (**"את"** או **"הדוגמנית"**) מצהירה ומתחייבת כי: (א) קראת, הבנת ומסכימה להיות מחויבת לפי הסכם זה למתן פטור על-ידי דוגמנית (**"ההסכם"**) (ב) הנך מעל לגיל שמונה עשרה (18) שנים, ואם הדוגמנית הינה מתחת לגיל שמונה עשרה (18) שנים, אזי הנך ההורה או האפוטרופוס של הדוגמנית אשר מוסמך להסכים להתקשר בהסכם זה מטעם הדוגמנית.

1. הנך, באופן בלתי חוזר:
	1. מסכימה להשתתף בצילומים של העמותה (**"הצילומים"**) ומסכימה לצילום ו/או להקלטת וידאו שלך, וכי תצלומים והקלטות כאמור (**"החומרים"**) עשויים להיות כלולים בצילומים, כולם או חלקם, לפי שיקול דעתה של העמותה, והנך מאשרת בזאת כי העמותה אינה מחויבת לעשות שימוש באיזה מהחומרים.
	2. מסכימה לשימוש, שכפול, הצגה, הפצה ופרסום של איזה מהחומרים בכל אמצעי שהוא, ובכל מדיה ומתכונת, דיגיטלית ובדפוס, או בכל מדיה אחרת, בין אם ידועה כיום או שתיווצר בעתיד ברחבי העולם, לצמיתות.
	3. הנך משחררת בזאת את העמותה, נושאי המשרה, היועצים, נותני השירותים (לרבות צלמים), ובעלי הרישיונות, מכל תביעות ודרישות עקב או בקשר עם החומרים, לרבות, בין היתר, כל תביעות לגבי או בקשר עם זכות יוצרים, הפרת פרטיות, הפרת זכותך לפרסום, לשון הרע וכל זכות אישית וכל זכות אחרת בקשר עם קניין רוחני.
2. בעוד העמותה תנקוט בכל אמצעי הזהירות הסבירים על מנת למנוע מהחומרים מלהיות מנוצלים על ידי צדדים שלישיים שאינם מורשים, הנך מסכימה כי העמותה לא תהא אחראית כלפיך או כלפי כל אדם אחר בגין נזקים, לרבות הפרת פרטיות או פגיעה במוניטין.
3. הנך מבינה כי העמותה תמשיך בהפקה, בהפצה ובשימוש בחומרים תוך הסתמכות על ההסכמות כאמור לעיל.
4. הסכם זה יהא כפוף ויפורש בהתאם לדיני מדינת ישראל.

הוסכם והתקבל:

\_\_\_\_\_\_\_\_\_\_\_\_\_\_\_\_\_\_\_\_ תאריך: \_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_

[שם הדוגמנית] [חתימת הדוגמנית]

אם הדוגמנית הינה מתחת לגיל 18:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

שם ההורה/האפוטרופוס החותם מטעם הדוגמנית [חתימת ההורה/האפוטרופוס]